**Årsmelding Gjerstad Viltlag 2017**

Viltlagets styre har i år bestått av:

Leder : Kjell Trygve Grunnsvoll

Nestleder : Odvar Voie Eikeland

Kasserer og webansvarlig : Anna Marie Malmstrøm Hovdekleiv

Sekretær : Odd Bakken

Medlem : Frank Moland

Varamedlemmer: 1. Morten Rønningen

2. Andreas Brekke

Styret har hatt fem styremøter i 2017. Det ble gjennomført et jaktmøte med forberedelsesinformasjon foran årets jakt. Evaluering av jakt 2017 ble avholdt i begynnelsen av januar 2018.

Det rapporteres fra mange av lagene om økt bestand av elg. Det har derfor kommet opp innspill om enkelte justeringer i vedtatt bestandsplan. På bakgrunn av disse innspillene er det laget en sak til årsmøtet rundt dette.

Hjortejakta har vært, som tidligere år, blitt gjennomført etter «førstemann til mølla» prinsippet på de første 20 felte dyrene. Etter det gjorde styrene en vurdering og sendte en henstilling om å avslutte jakta hos de laga som styret vurderte dette kunne være fornuftig. Det ble totalt felt 24 hjort fordelt over Viltlagets område. Årets kvote var 37 dyr.

Det har vært arbeidet med økonomien til Viltlaget i 2017. Det har resultert i at det ble bevilget et tilskudd stort kr 10.000,- til Gjerstad Viltlag.

Foretaksopplysningene er i 2017 oppdatert i Brønnøysundregisteret slik at opplysningene som fremkommer i registeret nå riktige. Det er viktig at opplysningene oppdateres etter hvert årsmøte.

Viltlagets hjemmeside er holdt oppdatert etter beste evne. Erfaringer fra 2017 tilsier at teknisk løsning av hjemmesiden i fremtiden må opp til vurdering.

Styret vil takke for et godt samarbeid i 2017.

For styret 2017

\_\_\_\_\_\_\_\_\_\_\_\_\_\_\_\_\_\_\_

Kjell Trygve Grunnsvoll

Leder